Kristi Pruul

ENESEREFLEKTSIOON

Mina osalesin “**POTENTSIAALSE KUULMISLANGUSE RISKIGA MEELELAHUTUS-, SPORTIMIS- JM KOHTADE AKUSTILISE MÜRAKOORMUSE UURING”** projektis.

Antud projekt ei olnud küll minu esimene valik aga mul on siiralt hea meel, et ei mahtunud esialgselt valitud projekti. Minu teadlikkus võimalikust kuulmislanguse tekkimisest, mille põhjustab meid igapäevaelus ümbritsev müra, on tõusnud olulisel määral. Meie grupi poolt teostatud mõõdistused näitavad selle probleemi laiahaardelisust ning mind puudutab see väga lähedalt, kuna põhitöökoht on pubi.

Koostööd tehes erinevate õppesuundade inimestega, sain hea kogemuse kuidas jaotada projekti eesmärke silmas pidades ülesanded - kasutades ära maksimaalselt õppetöös omandatud teadmisi ning tugevusi.

Projekti eesmärgiks oli koguda informatsiooni, mis tõendaks kuulmist kahjustava müra olemasolu meid ümbritsevas keskkonnas. Mõõtmiste tulemused näitavad selgelt, et eriti nooremat generatsiooni, kes käivad või töötavad ööklubides/pubides, võtavad osa rühmatreeningutest ning külastavad spordivõistlusi on otseselt ohustatud kuna müradoos on üle kehtestatud piirmäärade.

Projekti jooksul omandatu andis teadmised, kuidas kaitsta ennast ja oma lähedasi, et vältida mürast tekitatud kuulmislangust.